b'\n_START_ARTICLE_\nR\xc3\xb6sti\n_START_SECTION_\nPaghahanda\n_START_PARAGRAPH_\nAng mga putaheng R\xc3\xb6sti ay gawa sa magaspang na ginagadgad na patatas, niluto man o hilaw. Sinasangkutsa o ginagadgad na hilaw ang mga patatas. Depende kung paano ito piniprito, maaaring idagdag ang mantika, mantikilya o iba pang taba (at asin at paminta rin sa kadalasan). Karaniwan din na iprito ang gadgad na patatas nang walang idinaragdag na mantika. Hinuhugis ang mga gadgad na patatas para maging bilog o mala-patty na karaniwang may sukat ng mga 3\xe2\x80\x9312 cm (1 hanggang 5 pulgada) sa diyametro at 1-2 cm (0.5 pulgada) sa kapal. Madalas na piniprito ang R\xc3\xb6sti sa kawali at hinuhugis dito habang niluluto, ngunit maaari rin silang lutuin sa hurno. Bagaman binubuo ang basikong r\xc3\xb6sti ng walang anuman kundi patatas, dinaragdagan ito minsan ng mga karagdagang sangkap, tulad ng bacon, sibuyas, keso, mansanas o sariwang yerba. Ito ay karaniwang itinuturing bilang pagtatanging rehiyonal.\n_START_SECTION_\nEpekto sa kalinangan\n_START_PARAGRAPH_\nSa Suwisang tanyag na etos-kalinangan, madalas na kinakain ang r\xc3\xb6sti sa mga rehiyong nagsasalita ng Aleman, bagaman mahahanap din ito sa mga ibang dako ng bansa. Inilalarawan ang mga putaheng R\xc3\xb6sti  bilang isang estereotipikal na bahagi ng kulturang Suwisa-Aleman taliwas sa kultura ng Latin. Samakatuwid, ang heograpikong hangganan na naghihiwalay sa mga bahagi ng nagsasalita ng Pranses at Aleman sa bansa ay karaniwang tinutukoy bilang R\xc3\xb6stigraben: literal na "bambang r\xc3\xb6sti".'